Με τον Μόντι για την Ιταλία

Η Ατζέντα του Μόντι για την Ιταλία (ιταλ. Con Monti per l'Italia) είναι μία κεντρώα εκλογική συμμαχία της Ιταλίας που δημιουργήθηκε έτσι ώστε να στηρίξει τον απερχόμενο πρωθυπουργό της Ιταλίας Μάριο Μόντι στις εκλογές του 2013. Στη συμμαχία περιλαμβάνονται τα εξής κόμματα:
 Πολιτική Επιλογή (Scelta Civica - SC), φιλελεύθερο κόμμα με αρχηγό τον Μάριο Μόντι.
 Ένωση Κέντρου (Unione di Centro - UdC), χριστιανοδημοκρατικό κόμμα με αρχηγό τον Πιερ Φερντινάντο Κασίνι.
 Μέλλον και Ελευθερία (Futuro e Libertà - FLI), συντηρητικό κόμμα με αρχηγό τον Τζιανφράνκο Φίνι.
 Προς την Τρίτη Δημοκρατία (Verso la Terza Repubblica - VTR), φιλελεύθερο κόμμα με αρχηγό τον Λούκα Κορντέρο ντι Μοντεζεμόλο.
 Ιταλικό Φιλελεύθερο Κόμμα (Partito Liberale Italiano - PLI), φιλελεύθερο κόμμα με αρχηγό τον Στέφανο ντε Λούκα.
Τη συμμαχία στηρίζουν επίσης και άλλοι φορείς, όπως η Καθολική Κοινότητα του Σαντ'Ετζίντιο του υπουργού Αντρεά Ρικάρντι και η Χριστιανική Ένωση Ιταλών Εργατών, καθώς και το ίδιο το Βατικανό.

Κατηγορία:Πρώην πολιτικά κόμματα στην Ιταλία
Κατηγορία:Συνασπισμοί πολιτικών κομμάτων